**INFORMACIJA ASMENIMS IR ŠEIMOMS, ĮRAŠYTIEMS Į KLAIPĖDOS MIESTO SAVIVALDYBĖS TURINČIŲ TEISĘ Į PARAMĄ BŪSTUI IŠSINUOMOTI, SĄRAŠĄ**

Asmenų ir šeimų, turinčių teisę į paramą būstui išsinuomoti sąrašas yra sudarytas, vadovaujantis Lietuvos Respublikos paramos būstui įsigyti ar išsinuomoti įstatymu, pagal prašymo įrašyti į asmenų ir šeimų, turinčių teisę į paramą būstui išsinuomoti, sąrašą užregistravimo Klaipėdos miesto savivaldybės administracijoje datą ir laiką.

Į sąrašą įtraukti asmenys ir šeimos, kurie Gyventojų turto deklaravimo įstatyme nustatyta tvarka deklaravo 2022 metų turtą (įskaitant gautas pajamas) ir Klaipėdos miesto savivaldybės administracijai pateikė minėtą deklaraciją ar sutikimą tvarkyti asmens duomenis bei atitiko kitus įstatymo reikalavimus.

Asmenys ir šeimos, įrašyti į Klaipėdos miesto savivaldybės turinčių teisę į paramą būstui išsinuomoti sąrašą **iki 2024 m. gegužės 1 dienos privalo**:

1.Gyventojų turto deklaravimo įstatyme numatyta tvarka deklaruoti turtą (įskaitant gautas pajamas) (deklaracijos forma FR0001). Asmenys ir šeimos, nedeklaravę Gyventojų turto deklaravimo įstatyme numatyta tvarka turto (įskaitant pajamas) už praėjusius kalendorinius metus iki gegužės 1 d., iš sąrašo bus išbraukiami.

2.Klaipėdos miesto savivaldybės administracijai pateikti užpildytą Pajamų, kurios, vadovaujantis piniginės socialinės paramos nepasiturintiems gyventojams įstatymo 17 straipsnio 1 dalimi, neįskaitomos į asmenų ir šeimų gaunamas pajamas, sąrašą.\* (Sąrašą, bei kitą aktualią informaciją galima rasti www.klaipeda.lt/Gyventojui/Būstas/Socialinis būstas)

*\*Pildo ir pateikia tik gaunantys piniginę socialinę paramą nepasiturintys gyventojai*